FACEBOOKOM se širi snimka muškarca koji cipelari i tuče psa štapom. Snimka započinje izvlačenjem pasa iz prtljažnika, a muškarac u maslinastom odijelu psuje boga i urla: "Krepajte!"

Video je navodno snimljen u Postinjama Donjim, u općini Muć.

UPOZORAVAMO VAS DA JE SNIMKA IZUZETNO UZNEMIRUJUĆA, GLEDAJTE JE NA VLASTITU ODGOVORNOST

Možete je pogledati ovdje.

Cipelarenje životinje

Na snimci se vidi kako je muškarac iz auta izvukao dva psa, pri čemu je jedan pobjegao otrgnuvši se s ogrlice. Drugi se sklupčao uz automobil. Kako se može čuti od muškaraca koji snimaju i smiju se dok ovaj tuče životinju, pas je navodno "izgrizao instalacije" u prtljažniku.

Tekst se nastavlja ispod oglasa

U nekoliko minuta uznemirujućeg videa, muškarac tuče i cipelari psa, psuje na njega, udara ga vratima i gađa različitim predmetima.

Policija istražuje slučaj

Kontaktirali smo PU splitsko-dalmatinsku i upitali ih imaju li kakvih saznanja o zlostavljanju životinje.

"Upravo je proslijeđeno nadležnoj policijskoj postaji. Oni će javiti jesu li već postupali. Ako nisu, ovo će računati kao dojavu i postupiti po dojavi", rekli su nam iz policije.